কর্ণাটক হিজাব বিতর্ক, ২০২২
কর্ণাটক হিজাব বিতর্ক ২০২২ এর সূচনা ঘটে যখন একটি কলেজে হিজাব পরা মুসলিম ছাত্রীদের ক্লাসে অংশ নিতে বঞ্চিত করা হয়। পরবর্তীতে ৫ই ফেব্রুয়ারি ২০২২-এ কর্নাটক সরকার কলেজগুলিতে হিজাব পরা নিষিদ্ধ করার আদেশ জারি করে। কর্ণাটকের কিছু কলেজে মুসলিম মেয়েদের হিজাব পরার নিষেধ আসার পর হাইকোর্ট এ দুটি পিটিশনও দাখিল করা হয়েছে৷ ৮ ফেব্রুয়ারি ২০২২-এ, ভারতের কর্ণাটক রাজ্যে, মুসলিম ছাত্রীদের হিজাব পরা নিয়ে বিতর্ক আরও তীব্র হলে রাজ্য সরকার পরবর্তী তিন দিন উচ্চ বিদ্যালয় ও কলেজ বন্ধ ঘোষণা করে৷